stanford-oval/wikipedia huggingface dataset:
הקטור בבנקו

| --- | --- |

 לידה:  7 בפברואר 1946 מאר דל פלאטה, ארגנטינה 
 פטירה:  13 ביולי 2016 (בגיל 70) סאו פאולו, ברזיל 
 שם לידה:  הקטור אדוארדו בבנקו
 מדינה:  ברזיל   ארגנטינה
 מקום מגורים:  סאו פאולו 
 תקופת הפעילות:  1973–2015 (כ־42 שנים) 
 מספר צאצאים:  2
 פרסים והוקרה:  מסדר ההצטיינות בתרבות של ברזיל (2011)  Brazilian Cinema Grand Prize for Best Director (2004) 
 אתר רשמי
 
הקטור אדוארדו בבנקו (בפורטוגזית: Héctor Eduardo Babenco) (7 בפברואר 1946 – 13 ביולי 2016) היה במאי קולנוע, תסריטאי, מפיק ושחקן ארגנטינאי-ברזילאי-יהודי, שעבד במספר מדינות, ובהן ברזיל, ארגנטינה וארצות הברית. הוא היה אחד מיוצרי הסרטים הברזילאים הראשונים שזכו להוקרה בין-לאומית, דרך סרטיו שעסקו לעיתים קרובות בשולי החברה. יצירותיו הידועות ביותר כוללות את "פישוטה" (1980), "נשיקת אשת העכביש" (1985), "עשבי פרא" (1987), "משחק בשדות האלוהים" (1991) "קראנדירו" (2003).
סרטיו של בבנקו הביאו לו תהילה. הוא היה מועמד שלוש פעמים לפרס דקל הזהב של פסטיבל הקולנוע בקאן, והיה מועמד לפרס אוסקר לבמאי הטוב ביותר עבור "נשיקת אשת העכביש". הוא זכה פעמיים בפרס הגדול של הקולנוע הברזילאי – Grande Prêmio do Cinema Brasileiro, ופעם אחת בפרס נוסף של הקולנוע הברזילאי – Cinema de Prêmio ACIE.
ראשית חייו

בבנקו נולד בעיר בואנוס איירס, ארגנטינה וגדל בעיר מאר דל פלאטה. אמו, ינקה הברברג, הייתה מהגרת יהודייה מפולין ואביו, ג'יימה בבנקו, היה גאוצ'ו ארגנטינאי בן למהגרים יהודים מאוקראינה. בבנקו התגורר באירופה בין השנים 1964 עד 1968. בשנת 1969 החליט להתשקע בסאו פאולו, ברזיל.
קריירה

סרטו העלילתי הראשון של בבנקו כבמאי היה "מלך הלילה" (O Rei da Noite) ‏(1975) בכיכובם של פאולו ז'וסה ומריליה פורה.
בבנקו זכה להצלחה בין-לאומית עם הסרט "פישוטה – חוק החלשים ביותר" (Pixote: a Lei do Mais Fraco) ‏(1981). שעוסק בילדיה הנטושים של ברזיל. בהתייחסו אל הסרט, אמר חוקר ומבקר הקולנוע הדוקומנטרי א. רובי ריץ' כי בעוד שהוא נוגע ל"זוג נערים היוצרים ביניהם איחוד מיני סימביוטי", אי אפשר לראות בו דוגמה "לתיאור תשוקה הומוסקסואלית, בהתחשב בטיפול המסעיר והמשפיל שהוא מעניק ליחסים אלו – מין כתחליף למגורים וכענישה ". הסרט בולט במשחקו המרשים של השחקן הצעיר פרננדו ראמוס דה סילבה, אז בן 10, שהתגלה בפרוורי סאו פאולו. הסרט זכה לפרסים רבים.
בגין הסרט "נשיקת אשת העכביש" (1985), סרט דרמה המבוסס על רומן מאת הסופר הארגנטיני מנואל פויג, היה בבנקו מועמד לפרס אוסקר לבמאי הטוב ביותר, הלטינו-אמריקאי הראשון שהיה מועמד בקטגוריה זו. להצלחה נוספת זכה עם הסרט "עשבי פרא" (1987) דרמה היסטורית בכיכובם של ג'ק ניקולסון ומריל סטריפ ובהשתתפות טום וייטס. ניקולסון וסטריפ היו מועמדים על הופעותיהם בסרט לפרס אוסקר.
הוא ביים כמה מהשחקנים האמריקאים המכובדים ביותר בתקופתו, ובהם וויליאם הרט, ג'ון לית'גו, ראול ג'וליה, ג'ק ניקולסון, מריל סטריפ, טום ברנג'ר, דריל האנה, איידן קווין וקתי בייטס.
בשנת 2012 השתתף בבנקו בחבר השופטים בפסטיבל הסרטים הבין-לאומי ה-34 במוסקבה.
סרטו האחרון היה "החבר ההינדי שלי" (2016), בו מככב וילם דפו. הסרט מגולל את סיפורו של במאי קולנוע המתקרב למותו.
חיים אישיים

בשנת 2010 נישא בבנקו לשחקנית הברזילאית ברברה פז. הוא היה נשוי בעבר לשושה לופז ולרקל ארנאוד. הוא הותיר אחריו שתי בנות, ינקה בבנקו ומיירה ארנאוד בבנקו, מנישואיו הקודמים.
סוגיות בריאותיות ומוות

בשנת 1994 חלה בבנקו ונאלץ לעבור השתלת מח עצם לטיפול בסרטן הלימפה.
ב־12 ביולי 2016 אושפז בבנקו בבית החולים הסורי-לבנוני בסאו פאולו, לטיפול בסינוסיטיס. למחרת בלילה הוא סבל מדום לב ונפטר זמן קצר לאחר מכן.
פילמוגרפיה

1975 – O Rei da Noite – "מלך הלילה". תסריטאי (יחד עם לוסיאנו סרה), במאי ומפיק. הופק בברזיל
1977 – Lúcio Flávio: O Passageiro da Agonia; תסריטאי (יחד עם חורחה דוראן וז'וזה לוזיירו), במאי ומפיק. הופק בברזיל
1980 – "פישוטה". תסריטאי (יחד עם חורחה דוראן) במאי ומפיק. הופק בברזיל
1985 – "נשיקת אשת העכביש". במאי: הקטור בבנקו. קופרודוקציה אמריקאית–ברזילאית.
1987 – "עשבי פרא" – במאי: הקטור בבנקו. הופק בארצות הברית
1991 – At Play in the Fields of the Lord – "משחק בשדות האלוהים" תסריטאי (יחד עם ז'אן-קלוד קרייר ווינסנט פאטריק), ובמאי. קופרודוקציה אמריקאית–ברזילאית.
1998 – Foolish Heart (בספרדית: Corazón iluminado). קופרודוקציה ברזילאית, ארגנטינאית וספרדית. תסריטאי (יחד עם ריקרדו פיגלייה), במאי ומפיק
2003 – "קראנדירו" – קופרודוקציה ברזילאית, ארגנטינאית ואיטלקית. תסריטאי (יחד עם פרננדו בונאסי וויקטור נאבאס) במאי ומפיק.
2007 – El Pasado – קופרודוקציה ברזילאית–ארגנטינאית. תסריטאי (יחד עם מרתה גואז), במאי ומפיק.
2014 – Words with Gods – קופרודוקציה מקסיקנית–אמריקאית. במאי ותסריטאי.
2015 – Meu Amigo Hindu – במאי, מפיק ותסריטאי. הופק בברזיל.
פילמוגרפיה > סרטים תיעודיים

1973 – O Fabuloso Fittipaldi – "פיטיפלדי הנהדר". הקטור בבנקו: במאי (בשיתוף עם רוברטו פאריאס), תסריטאי ומפיק. הופק בברזיל.
1984 – A Terra é Redonda Como uma Laranja – "כדור הארץ עגול כמו תפוז". הקטור בבנקו: במאי. קופרודוקציה ברזילאית-ארגנטינאית
פילמוגרפיה > טלוויזיה

2005 – "קראנדירו" – (בפורטוגזית: Carandiru) הקטור בבנקו: במאי, תסריטאי, מפיק
פילמוגרפיה > תפקידי משחק

1999 – הסרט: The Venice Project – "פרויקט ונציה". הקטור בבנקו בתפקיד דנילו דנוסי. הסרט הופק בארצות הברית על ידי הבמאי רוברט דורנהלם
2000 – הסרט: "לפני שהלילה יורד" – בתפקיד וירגיליו פיניירה. הסרט הופק בארצות הברית על ידי הבמאי ג'וליאן שנאבל.
2007 – הסרט: El Pasado – בתפקיד מקרין סרטים. הסרט הוא קופרודוקציה ברזילאית–ארגנטינאית, ובבנקו הוא גם במאי הסרט
הערות שוליים

↑  Globo: "Hector Babenco morre aos 70 anos" July 14, 2016
↑  Bergan, Ronald (2016-07-18). "Héctor Babenco obituary". The Guardian (באנגלית בריטית). ISSN 0261-3077. נבדק ב-2020-02-13.
↑  Alex Bellos talks to Hector Babenco
↑  Hector Babenco's Carandiru
↑  The Lavender Screen: The Gay and Lesbian Films
↑  Rich, E. Ruby (2013). "New Queer Cinema: The Director's Cut". Durham, N.C & London: Duke University Press. p. 151.
↑  עודד סברדליק, איזון עדין - "נשיקת אשת העכביש" מאת: מנואל פואיג: תרגום: ענת חן; מודן ומוניטין, כותרת ראשית, 11 ביוני 1986
↑  מאיר שניצר, סרטים חדשים - דואן טון אאוט - "עשבי פרא ", חדשות, 31 במרץ 1988
↑  Darmaros, Marina (2012-06-25). "Moscow International Film Festival has a Latin focus". Russia Beyond The Headlines (באנגלית אמריקאית). נבדק ב-2017-02-28.
↑  ""Kiss of the Spider Woman" director Hector Babenco dead at 70". CBS News. נבדק ב-14 ביולי 2016. {{cite web}}:  (עזרה)
↑  איתמר זהר, ההומו הראשון שראיתי, באתר הארץ, 19 ביולי 2016
| --- | --- |
בקרת זהויות :  NLI: 987007449864305171  PLWABN: 9810662463705606  BIBSYS: 98012826  BNE: XX1050390  BnF: cb139303206 (data)  CiNii: DA11307195  GND: 128402601  ICCU: RAVV094639  ISNI: 0000 0001 1474 1270  LCCN: n85151778  NKC: ola2002150483  NLA: 35316461  NLK: KAC201106063  NTA: 073744778  RERO: 02-A002956010  SNAC: w61q1cmc  SUDOC: 083604375  Trove: 909096  VIAF: 66654444   WorldCat (עם VIAF): 66654444
ולריה ואל

| --- | --- |
אין תמונה חופשית
 לידה:  1 בינואר 1897 לושנץ, סלובקיה 
 פטירה:  6 בספטמבר 1982 (בגיל 85) בודפשט, הרפובליקה העממית ההונגרית 
 שם לידה:  Wahl Valéria 
 מקום קבורה:  בית הקברות פרקשרטי בבודפשט 
 
ולריה ואל, (במקור ואהל-Wahl, בהונגרית: Vál Valéria; לושונץ, 1 בינואר 1897 – בודפשט, 6 בספטמבר 19) הייתה צורפת יהודייה-הונגרייה. גיסה ז'יגמונד קולוז'ווארי היה צייר, גרפיקאי ופסל. ולריה ואל הייתה במשך עשורים בחזית אמני הצורפות בממלכת הונגריה ובהונגריה אחרי מלחמת העולם השנייה ויצרה מאות יצירות אמנות.
קורות חייה

ולריה ואהל נולדה במשפחה יהודית כבתם של שאנדור ואהל ושל לאונורה הֶקְש ׁ(Heksch). היא הייתה תלמידתם של דיולה טוט ושל R.A. Zutt בבית הספר לעיצוב תעשייתי בבודפשט. בין שתי מלחמות העולם, היא עיצבה והכינה חפצים שימושיים וחפצי נוי דקורטיביים שהוצגו בתערוכות של אגודת הסדנאות ההונגרית ב-1935, ולאחר מכן ב-1936 במוזיאון ארנסט וב"גלריה טמאש" (גלריה חשובה במרכז העיר בבודפשט שנוסדה על ידי הנריק טמאש (1879–1960), אספן אמנות. הגלריה פעלה מ-1927 ועד סיום מלחמת העולם השנייה שבמהלכה ניזוקה קשה. היא עסקה בעיקר בתערוכת יצירות של ציירים הונגרים מודרניים, אבל זה לבדו לא החזיק את הגלריה, ולכן ביצעה גם מסגור תמונות ומכרה רפרודוקציות גרמניות, צרפתיות ואיטלקיות). לאחר מלחמת העולם השנייה עסקה ולריה ואל בעיקר בייצור תכשיטים.
ב-1955 הציגה תערוכת יחיד בגלריה צ'וק בבודפשט.
עבודותיה נכללו בתערוכות Jewelry '70 (גלריה צ'וק)
וכן ב-Dressing '72 (מוזיאון ארנסט).
בעלה פרנץ ג'זה (1900–1945) היה מהנדס מכונות, לו נישאה ב-25 באוקטובר 1924 בבודפשט. הוא מת במחנה הריכוז דכאו בינואר 1945.
פרסים והוקרה

תערוכת מלאכת היד הלאומית ה-4 (1932) – מדליית כסף
תערוכת מלאכת היד הלאומית (1937) – מדליית זהב
תערוכת האגודה לאמנויות שימושיות (1938) – מדליית ארד
המכרז של משרד התרבות ההונגרי והיכל התמונות (Képcsarnok) לחפצים שימושיים בצורפות (1954) – פרס שלישי
תחרות תכשיטי אופנה של החברה לאמנויות תעשייתיות (1956) – פרס שני ופרס שלישי.
לקריאה נוספת

Adatai a Petőfi Irodalmi Múzeum katalógusában (נתוניה במאגרי המוזיאון הספרותי פטפי)
Magyar életrajzi lexikon IV: 1978–1991 (A–Z). Főszerk. Kenyeres Ágnes. Budapest: Akadémiai. 1994. ISBN 963-05-6422-X (לקסיקון ביוגרפי הונגרי. עורכת ראשית אגנש קניירש)
Új magyar életrajzi lexikon VI. (Sz–Zs). Főszerk. Markó László. Budapest: Helikon. 2007. ISBN 963-547-414-8 (לקסיקון ביוגרפי הונגרי חדש. עורך ראשי לאסלו מרקו)
הערות שוליים

↑  "Elhunyt Győző Ferencné Vál Valéria". נפסבה. 1982-09-21. p. 8.
↑  "Házasságkötési bejegyzése a Budapest VI. kerületi polgári házassági akv. 1457/1924. folyószáma alatt". נבדק ב-2020-12-28.
שחקן העונה של ליגת העל בכדורסל

| ישראל   תארים אישיים בליגת העל בכדורסל |
| --- | --- |
 שחקן העונה  מאמן העונה  חמישיית העונה  תגלית העונה  מובילי הסטטיסטיקות:  מצטיין הגמר  שחקן ההגנה  השחקן השישי  השחקן המשתפר
רומן סורקין, זוכה הפרס לעונת 2023/2024
שחקן העונה של ליגת העל בכדורסל (ידוע גם כ-MVP של העונה בליגת העל בכדורסל) הוא פרס שנתי מטעם מנהלת ליגת העל בכדורסל המחולק לשחקן הטוב ביותר בליגה במהלך העונה. הזוכה בפרס נבחר על ידי ועדה מיוחדת של מנהלת ליגת העל.
צ'ארלס מינלנד וג'ו דאוסן הם היחידים שזכו גם בתואר שחקן העונה וגם בתואר מלך הסלים של הליגה באותה העונה.
ביולי 2020 זכה דני אבדיה בתואר MVP של העונה, והיה ל-MVP הכי צעיר בתולדות הליגה הישראלית.
הזוכים בפרס > עד 2013/2014

| עונה | שחקן | עמדה | קבוצה | הערה |
| --- | --- | --- | --- | --- |
| 1989/1990 | ארצות הבריתישראל ברד ליף | גארד | הפועל גליל עליון |  |
| 1990/1991 | ארצות הברית דייוויד הנדרסון | גארד | הפועל תל אביב |  |
| 1991/1992 | ארצות הבריתישראל ג'ו דאוסן | סמול פורוורד | הפועל אילת |  |
| 1992/1993 | ארצות הברית דייוויד ת'רדקיל | סמול פורוורד | הפועל תל אביב |  |
| 1993/1994 | ארצות הברית נוריס קולמן | סמול פורוורד | הפועל ירושלים |  |
| 1994/1995 | ארצות הברית דריק גרווין | סמול פורוורד | הפועל גבת/עמק יזרעאל |  |
| 1995/1996 | ארצות הבריתג'מייקה אנדרו קנדי | סמול פורוורד | הפועל גליל עליון |  |
| 1996/1997 | ישראל תומר שטיינהאור | סנטר | מכבי רעננה |  |
| 1997/1998 | ישראל עודד קטש | רכז | מכבי תל אביב |  |
| 1998/1999 | סרביה ראדיסאב צ'ורצ'יץ' | סנטר | הפועל ירושלים |  |
| 1999/2000 | ארצות הבריתסלובניה אריאל מקדונלד | רכז | מכבי תל אביב |  |
| 2000/2001 | ארצות הברית נייט האפמן | סנטר | מכבי תל אביב |  |
| 2001/2002 | ישראל מאיר טפירו | רכז | הפועל ירושלים |  |
| 2002/2003 | קמרוןקנדה צ'ארלס מינלנד (אנ') | סמול פורוורד | מכבי גבעת שמואל |  |
| 2003/2004 | ארצות הברית אנתוני פארקר | סמול פורוורד | מכבי תל אביב |  |
| 2004/2005 | ליטא שארונאס יאסיקביצ'יוס | רכז | מכבי תל אביב |  |
| 2005/2006 | ארצות הברית טימי באוורס | רכז | מכבי גבעת שמואל |  |
| 2006/2007 | ארצות הברית לי ניילון | פאוור פורוורד | בני השרון |  |
| 2007/2008 | ארצות הברית פי ג'יי טאקר | סמול פורוורד | הפועל חולון |  |
| 2008/2009 | ארצות הברית דורון פרקינס | רכז | מכבי חיפה |  |
| 2009/2010 | ישראל אלישי כדיר | פאוור פורוורד | הפועל גלבוע גליל |  |
| 2010/2011 | ישראל גל מקל | רכז | הפועל גלבוע גליל |  |
| 2011/2012 | ישראל ליאור אליהו | פאוור פורוורד | מכבי תל אביב |  |
| 2012/2013 | ישראל גל מקל (2) | רכז | מכבי חיפה |  |
| 2013/2014 | ארצות הבריתונצואלה דונטה סמית' | סמול פורוורד | מכבי חיפה |  |
הזוכים בפרס > החל מ-2014/2015

החל מ-2014/2015 בוחרים בנוסף לשחקן העונה מכלל שחקני הליגה, גם את שחקן העונה מבין השחקנים הישראלים בלבד בליגת העל.
| 0 | 1 | 2 | 3 | 4 | 5 | 6 | 7 | 8 |
| --- | --- | --- | --- | --- | --- | --- | --- | --- |
| עונה | שחקן העונה | שחקן העונה | שחקן העונה |  | השחקן הישראלי של העונה | השחקן הישראלי של העונה | השחקן הישראלי של העונה | הערה |
| עונה | שחקן | עמדה | קבוצה |  | שחקן | עמדה | קבוצה | הערה |
| 2014/2015 | ישראל ליאור אליהו (2) | פאוור פורוורד | הפועל ירושלים |  | ישראל ליאור אליהו | פאוור פורוורד | הפועל ירושלים |  |
| 2015/2016 | ארצות הברית דריל מונרו | פאוור פורוורד | מכבי ראשון לציון |  | ישראל ליאור אליהו (2) | פאוור פורוורד | הפועל ירושלים |  |
| 2016/2017 | ארצות הבריתישראל ג'ון דיברתולומיאו | רכז | מכבי חיפה |  | ישראל כרם משעור | פאוור פורוורד | בני הרצליה |  |
| 2017/2018 | ארצות הבריתג'מייקה סק הנרי | רכז | מכבי אשדוד |  | ארצות הבריתישראל ג'ו אלכסנדר | פאוור פורוורד | הפועל חולון |  |
| 2018/2019 | ארצות הברית קורי וולדן | רכז | הפועל חולון |  | ישראל תומר גינת | פאוור פורוורד | הפועל תל אביב |  |
| 2019/2020 | ישראל דני אבדיה | סמול פורוורד | מכבי תל אביב |  | ישראל דני אבדיה | סמול פורוורד | מכבי תל אביב |  |
| 2020/2021 | ארצות הברית קייסי פראת'ר | סמול פורוורד | הפועל אילת |  | ישראל יפתח זיו | רכז | הפועל גלבוע גליל |  |
| 2021/2022 | ארצות הברית צ'ינאנו אונואקו | סנטר | בני הרצליה |  | ישראל נמרוד לוי | פאוור פורוורד | הפועל גליל עליון |  |
| 2022/2023 | ארצות הברית זאק הנקינס | סנטר | הפועל ירושלים |  | ישראל תומר גינת (2) | פאוור פורוורד | הפועל תל אביב |  |
| 2023/2024 | ישראל רומן סורקין | סנטר | מכבי תל אביב |  | ישראל רומן סורקין | סנטר | מכבי תל אביב |  |
הזוכים בפרס > שיאני הזכיות

| # | שחקן | זכיות | עונות זכייה |
| --- | --- | --- | --- |
| 1 | גל מקל | 2 | 2010/2011, 2012/2013 |
| 1 | ליאור אליהו | 2 | 2011/2012, 2014/2015 |
הערות שוליים

↑  אור שקדי‏, דני אבדיה התרגש, יאניס ספרופולוס: "זו הרוח של מכבי תל אביב", באתר וואלה, 28 ביולי 2020
↑  מצטייני העונה לעונת 1989/1990, אתר מנהלת ליגת העל בכדורסל, אגף מצטיינים
↑  מצטייני העונה לעונת 1990/1991, אתר מנהלת ליגת העל בכדורסל, אגף מצטיינים
↑  מצטייני העונה לעונת 1991/1992, אתר מנהלת ליגת העל בכדורסל, אגף מצטיינים
↑  מצטייני העונה לעונת 1992/1993, אתר מנהלת ליגת העל בכדורסל, אגף מצטיינים
↑  מצטייני העונה לעונת 1993/1994, אתר מנהלת ליגת העל בכדורסל, אגף מצטיינים
↑  מצטייני העונה לעונת 1994/1995, אתר מנהלת ליגת העל בכדורסל, אגף מצטיינים
↑  מצטייני העונה לעונת 1995/1996, אתר מנהלת ליגת העל בכדורסל, אגף מצטיינים
↑  מצטייני העונה לעונת 1996/1997, אתר מנהלת ליגת העל בכדורסל, אגף מצטיינים
↑  מצטייני העונה לעונת 1997/1998, אתר מנהלת ליגת העל בכדורסל, אגף מצטיינים
↑  מצטייני העונה לעונת 1998/1999, אתר מנהלת ליגת העל בכדורסל, אגף מצטיינים
↑  מצטייני העונה לעונת 1999/2000, אתר מנהלת ליגת העל בכדורסל, אגף מצטיינים
↑  מצטייני העונה לעונת 2000/2001, אתר מנהלת ליגת העל בכדורסל, אגף מצטיינים
↑  מצטייני העונה לעונת 2001/2002, אתר מנהלת ליגת העל בכדורסל, אגף מצטיינים
↑  מצטייני העונה לעונת 2002/2003, אתר מנהלת ליגת העל בכדורסל, אגף מצטיינים
↑  מצטייני העונה לעונת 2003/2004, אתר מנהלת ליגת העל בכדורסל, אגף מצטיינים
↑  מצטייני העונה לעונת 2004/2005, אתר מנהלת ליגת העל בכדורסל, אגף מצטיינים
↑  מצטייני העונה לעונת 2005/2006, אתר מנהלת ליגת העל בכדורסל, אגף מצטיינים
↑  מצטייני העונה לעונת 2006/2007, אתר מנהלת ליגת העל בכדורסל, אגף מצטיינים
↑  מצטייני העונה לעונת 2007/2008, אתר מנהלת ליגת העל בכדורסל, אגף מצטיינים
↑  מצטייני העונה לעונת 2008/2009, אתר מנהלת ליגת העל בכדורסל, אגף מצטיינים
↑  מצטייני העונה לעונת 2009/2010, אתר מנהלת ליגת העל בכדורסל, אגף מצטיינים
↑  מצטייני העונה לעונת 2010/2011, אתר מנהלת ליגת העל בכדורסל, אגף מצטיינים
↑  מצטייני העונה לעונת 2011/2012, אתר מנהלת ליגת העל בכדורסל, אגף מצטיינים
↑  מצטייני העונה לעונת 2012/2013, אתר מנהלת ליגת העל בכדורסל, אגף מצטיינים
↑  מצטייני העונה לעונת 2013/2014, אתר מנהלת ליגת העל בכדורסל, אגף מצטיינים
↑  מצטייני העונה לעונת 2014/2015, אתר מנהלת ליגת העל בכדורסל, אגף מצטיינים
↑  מצטייני העונה לעונת 2015/2016, אתר מנהלת ליגת העל בכדורסל, אגף מצטיינים
↑  מצטייני העונה לעונת 2016/2017, אתר מנהלת ליגת העל בכדורסל, אגף מצטיינים
↑  מצטייני העונה לעונת 2017/2018, אתר מנהלת ליגת העל בכדורסל, אגף מצטיינים
↑  מצטייני העונה לעונת 2018/2019, אתר מנהלת ליגת העל בכדורסל, אגף מצטיינים
↑  מצטייני העונה לעונת 2019/2020, אתר מנהלת ליגת העל בכדורסל, אגף מצטיינים
↑  מצטייני העונה לעונת 2020/2021, אתר מנהלת ליגת העל בכדורסל, אגף מצטיינים
↑  מצטייני העונה לעונת 2021/2022, אתר מנהלת ליגת העל בכדורסל, אגף מצטיינים
↑  מצטייני העונה לעונת 2022/2023, אתר מנהלת ליגת העל בכדורסל, אגף מצטיינים
↑  מצטייני העונה לעונת 2023/2024, אתר מנהלת ליגת העל בכדורסל, אגף מצטיינים
הנרי כהן (רב)

| --- | --- |

הרב הנרי כהן תמונה זו מוצגת בוויקיפדיה בשימוש הוגן. נשמח להחליפה בתמונה חופשית.
 לידה:  7 באפריל 1863 לונדון, הממלכה המאוחדת של בריטניה הגדולה ואירלנד 
 פטירה:  12 ביוני 1952 (בגיל 89) גלווסטון, ארצות הברית 
 מדינה:  ארצות הברית 
 השכלה:  המכללה ללימודי יהדות בלונדון 
 מקום מגורים:  לונדון, קינגסטון, Woodville, לונדון, קייפטאון, גלווסטון 
 תקופת הפעילות:  ? – 12 ביוני 1952 
 מעסיק:  בית הכנסת בני ישראל 
 
הרב הנרי כהן (באנגלית: Henry Cohen‏; 7 באפריל 1863–12 ביוני 1952) היה רב, פעיל חברתי, חוקר והיסטוריון אשר כיהן בין השנים 1888–1949 כרב קהילת בני ישראל בעיר גלווסטון (Galveston) שבטקסס. כהן נתפס כדמות צבעונית בהיסטוריה היהודית בארצות הברית הודות לפועלו המשמעותי בתחומי החברה והצדקה.
ראשית חייו

הנרי כהן נולד בלונדון אנגליה בשנת 1863, הבן צעיר מבין שבעת ילדיהם של דוד וג'וזפין כהן (Josephine& David C.Cohen), אשר היגרו לאנגליה ממזרח אירופה במהלך אמצע המאה ה-19. כהן למד בין השנים 1878–1881 בפנימייה יהודית באזור ווסט נורווד (West Norwood) הממוקם מזרחית ללונדון. במהלך תקופת לימודיו במוסד הכיר את ישראל זנגוויל שהפך לחברו הקרוב. בגיל חמש עשרה סיים את לימודיו התיכוניים והחל לעבוד בארגון הסיוע היהודי "Board of Guardian for the Relief of the Jewish poor" שם סייע להפצת תרומות בקרב נזקקים. במקביל החל ללמוד במכללה היהודית "Jews' College" בלונדון שם למד לימודי שפות, היסטוריה ועסק בתרגום התנ"ך וכתבי הקודש.
בשנת 1880, כשהוא בן שמונה עשר בלבד נסע לקייפטאון שבדרום אפריקה, אז אחת ממושבות הכתר הבריטי, שם עבד כמתרגם עבור הממשל הקולוניאלי ולמד אודות ההיסטוריה והניבים המקומיים.
בשנת 1883 שב כהן לאנגליה וכשנה לאחר מכן סיים את לימודיו והוסמך לרבנות.[דרושה הבהרה] בתפקידו הראשון כרב מוסמך, שימש כהן כרב הקהילה היהודית הוותיקה בקינגסטון שבג'מייקה שם נחשף לתרבות העשירה של יהדות ספרד ופעל לגישור בין חברי הקהילה האשכנזים לאלו הספרדים.
הגירה לארצות הברית

בשנת 1885 נענה כהן בחיוב להצעה לשמש כרב הקהילה הרפורמית בית ישראל (Beth Israel) בעיר וודוויל (Woodvill) (אנ') במדינת מיסיסיפי והיגר לארצות הברית.
הגירה לארצות הברית > יהדות טקסס

בבחינת ההיסטוריה של יהדות טקסס נראה כי ראשוני המתיישבים היהודים הגיעו לטקסס בתקופת הכיבוש הספרדי, מרביתם ממוצא ספרדי צפון אפריקאי. עם סיום תקופת הכיבוש החלו להגיע לעבר שטחי טקסס מהגרים יהודים ממוצא מערב אירופאי (בעיקר מגרמניה).
לקראת העשור השמיני של המאה ה-19, עם תחילתו של גל הגירה מאסיבי לעבר ארצות הברית, הגיעו לאזור מהגרים יהודים ממוצא מזרח אירופאי (בעיקר משטחי האימפריה הרוסית). טקסס נתפסה בעיני הקהילות היהודיות במקום כארץ המובטחת, ארץ זבת חלב ודבש, בשל העובדה שבטקסס זכו היהודים בחירות, חופש תנועה וחופש פולחן. ברחבי המדינה התגבשו קהילות יהודיות, תחילה היו מרביתן קהילות בעלות אופי אורתודוקסי אשר הומרו בהמשך לקהילות רפורמיות. בית הכנסת הרפורמי העתיק ביותר נמצא בעיר גלווסטון המשויך לקהילת בני ישראל אשר הוקם בשנת 1868.
הגירה לארצות הברית > יהדות העיר גלווסטון

בשנת 1888 בעודו בן 25 בלבד עבר כהן לעיר גלווסטון שבמפרץ מקסיקו בטקסס שם השלים את תהליך התאזרחותו והפך לרב קהילת בני ישראל (B'nai Israel) (אנ') שמנתה באותם ימים כ-175 בתי אב.
גלווסטון של אמצע המאה ה-19 היה אזור תיירות ונקודת מסחר משגשג וחשוב. מיקומו האסטרטגי של הנמל סייע להתחזקות תעשיית מסחר ענפה אשר דרכו הועברו סחורות כותנה ופקאן.
מתוך 22,000 תושבים חיו בעיר כ-1000 יהודים, מרביתם השתייכו לקהילה הרפורמית בני ישראל. כהן שהושפע רבות מתקופת כהונתו כרב הקהילה היהודית ספרדית בג'מייקה שילב אלמנטים אשכנזיים וספרדיים בתפילות ובקטעי החזנות והפיוטים וביטא במידה רבה תפיסות ליבראליות מתקדמות ,.
בשנת 1889 נישא כהן למולי לוי (Mollie Levy) אשר עבדה לצדו וסייעה לו בפעילות קהילתית. לשניים נולדו שני ילדים, רות והארי.
כהן נתפס כמלומד גדול בענייני הדת ההלכה והתלמוד, הוא דיבר כעשר שפות שונות, כתב שירה, חקר ופרסם כתבים רבים. הוא ערך מחקרי שדה וראיין את צאצאיהם של ראשוני המתיישבים היהודים אותם תפס כחלוצים ותיעד את הדברים בכתב. מרבית מחקריו עסקו בהיסטוריה המפוארת של הקהילה היהודית בטקסס והוא נתפס כחוקר הראשון שחקר ותיעד נושא זה.
פעילות חברתית

במהלך שנות פועלו לקח כהן חלק פעיל בארגון, ייזום ופיתוח תוכניות חינוכיות וחברתיות שפעלו לרווחת כלל המגזרים בחברה, יהודים ולא יהודים כאחד. פעילויות אלו הותירו מורשת עשירה ומכובדת שתרמה רבות לעיצוב תדמיתה החיובית של הקהילה היהודית בטקסס.
פריצתו לתודעה הציבורית קשורה גם כן לסופת הוריקן קשה אשר פקדה את גלווסטון בשנת 1900 והותירה את העיר חרבה. כאלפיים בתי אב נהרסו וכששת אלפים מתושבי העיר נהרגו. מדובר באחד מאסונות הטבע הקשים ביותר שפקדו את האזור באותם ימים. לנוכח ממדי האסון פעלו כהן וחברי קהילתו לסייע בשיקום העיר ותושביה תוך בנייה מחדש של תשתיות ובתים, שמירת סדר ויצירת ביטחון. פעילות זו יצרה הדים ברחבי ארצות הברית. כהן נתפס כאיש חסד וצדקה גם בקרב חוגים לא יהודים, לאור שיתוף הפעולה עם כומר קתולי מקומי בשם ג'יימס מרטין קירווין (James Marin Kirwin). חבירתם של השניים יצרה חברות הדוקה אשר ביטאה יותר מכל את הפתיחות שבדעותיו של כהן ואת קבלתו את האחר.
פעילות חברתית > תוכנית גלווסטון

כהן היגר לארצות הברית בשנת 1885 בתחילתו של גל הגירה מאסיבי מאירופה לארצות הברית אשר התקיים בין השנים 1874–1914. במהלך גל הגירה זה נקלטו בארצות הברית יותר משני מיליון מהגרים יהודים, בעיקר ממזרח אירופה, מרביתם בחרו להתיישב בערי החוף המזרחי – ניו יורק, בוסטון, בולטימור ופילדלפיה. למעלה מ-70% מהמהגרים היהודים בחרו להתיישב בניו יורק והתרכזו בעיקר באזור הלואר איסט סייד' אזור אשר אכלס קודם לכן קבוצות מהגרים אירים וגרמנים. הריכוז הרב של אוכלוסיית מהגרים יהודית באזור, הביא ליצירתן של "גטאות" צפופים בהם תנאי המחיה והדיור קשים ביותר. לצד העוני הרב, והאבטלה הגואה מחלות כמו דיזנטריה ושחפת התפתחו בשל תנאי תברואה ירודים. במהרה החלו להתפתח חששות בקרב הקהילה היהודית בארצות הברית כי מראות אלו עשויים להוביל להתחזקותן של תפיסות אנטישמיות ולשינויים לרעה במדיניות ההגירה האמריקאית. מכאן כי לקראת תחילת המאה ה-20 ולמול מראות אלו, החל כהן לגבש יחד עם הנדבן היהודי יעקב שיף את עיקרי תוכנית גלווסטון (Galveston movement) (אנ') במטרה להרחיב את אזורי ההגירה היהודית בארצות הברית על ידי ניתוב זרם המהגרים לעבר החופים הדרום מערביים כיעד הגירה חדש וכאלטרנטיבה לנמלים ההומים בחוף המזרחי. כהן ושיף ביקשו ליצור נתיב הגירה חדש החוצה את נהר המיסיסיפי שבדרום ואת הרי הרוקי שבמערב התיכון.
בין השנים 1907–1914 נקלטו דרך שערי נמל גלווסטון קרוב לעשרת אלפים מהגרים יהודים, שליש מכמות המהגרים שנקלטו בישוב היהודי בפלשתינה במהלך התקופה המקבילה. ואומנם מדובר בנתון מינורי בהשוואה לכמות היהודים שנקלטו דרך נמלי החוף המזרחי אבל להגירה דרך גלווסטון הייתה השפעה ישירה על הדמוגרפיה היהודית באזור מדינות דרום מערב ארצות הברית. עם הגעת האניות לנמל המתינו חברי הקהילה לקבל את פני המהגרים, סייעו להם במציאת עבודה, מגורים הולמים, אפשרויות תעסוקה וסיפקו כלים בסיסיים להסתגלות במדינה החדשה באמצעות לשכת המידע למהגרים יהודים ("The Jewish Immigrants Information Bureau") אשר הוקמה בשנת 1907 והופעלה בסמוך לנמל. בבחינת ההרכב הדמוגרפי של המהגרים לגלווסטון נראה כי מרביתם היו גברים רווקים בשנות העשרים לחייהם, לצד אחוז נמוך של גברים מעל גיל 44, משפחות או ילדים. ההגירה לגלווסטון נתפסה כהרפתקה מאתגרת וקשה בהשוואה להגירה לארץ ישראל או לחלופין לניו יורק בתקופה המקבילה.
במקרים רבים סייע כהן למהגרים ממוצא לא יהודי, כך למשל באחד המקרים פנה כהן באופן אישי לנשיא ארצות הברית ויליאם הווארד טאפט בבקשה למנוע את גירושו של מהגר ממוצא יווני אורתודוקסי.
פעילות חברתית > השפעות על מעמד חיילים יהודים בצבא האמריקאי

במהלך מלחמת העולם הראשונה, התגייס בנו של כהן לחיל המשלוח של ארצות הברית ונשלח לחזית הלחימה בצרפת. במהלך תקופה זו גילה כהן כי חיילים יהודים לא זכו לייצוג דתי בצבא האמריקאי, הוא פעל לשכנוע הקונגרס האמריקאי לספק בתי תפילה למשרתים היהודים בחיל הים, מאמץ שהושג לימים תחת הצעת החוק "Naval Chaplain Bill" ושימש בעצמו כרב צבאי.
פעילות חברתית > מאבק נגד הקלו קלאס קלאן

כהן וקירווין שיתפו פעולה גם במאבק המשותף נגד ארגון הקו קלוקס קלאן, בטקסס. הארגון שזכה לאהדה רבה בקרב התושבים הלבנים במדינה ביטא שנאת זרים שהופנתה בעיקר לשחורים, יהודים וקתולים. פעילותם באה לידי ביטוי בהפעלת פחד, טרור ואלימות. בשנת 1922 ביקשו חברי התא המקומי של הארגון בגלווסטון לקיים בעיר תהלוכה אך הודות למאמצי ההתנגדות של כהן וקירווין לא זכו חברי ארגון לקבל אישור משטרתי לצעוד ברחבי העיר. במידה רבה סייעה התנגדות זו בצמצום השפעת ארגון הקו קלוקס קלאן על דעת הקהל המקומית בגלווסטון בהשוואה להשפעתם בערים מקבילות ברחבי טקסס.
פעילות חברתית > מאבקים נוספים

בשנת 1926 הצטרף כהן לוועד מנהל בתי הסוהר של מדינת טקסס שם פעל במשך כשלושה עשורים ונאבק לשינוי חוקי הכליאה, לשיפור התנאים הפיזיים ושירותי הבריאות וכן מתן הכשרה מקצועית של אסירים במהלך ריצוי עונשם אומצו על ידי המדינה. במקביל הוא לקח חלק בדרישה להעלאת הגיל החוקי לקיום יחסי מין בטקסס מגיל 10 לגיל 18.